**MUNICIPIUL SATU MARE**

**Serviciul administrare căi publice autorizări-** **Compartiment guvernanță corporativă**

**Nr. 11381/21.02.2025**

În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ, cu modificările și completările ulterioare, Serviciul administrare căi publice autorizări - Compartiment guvernanță corporativă, formulează prezentul

**RAPORT DE SPECIALITATE**

la proiectul de hotărâre privind mandatarea Primarului municipiului Satu Mare să voteze în Adunarea Generală a „Asociației de Dezvoltare Intercomunitară pentru servicii in sectorul de apă şi apă uzată din judeţul Satu Mare” aderarea comunei Viile Satu Mare și a comunei Pir la Asociație

 Având în vedere adresa Asociației de Dezvoltare Intercomunitară pentru servicii în sectorul de apă și apă uzată din județul Satu Mare cu nr. 4/18.02.2025, înregistrată la sediul entității noastre sub nr. 11372/21.02.2025 prin care ni se solicită adoptarea în prima ședință de consiliu a unei hotărâri privind acordarea unui mandat special Primarului municipiului Satu Mare de a vota primirea comunei Viile Satu Mare și a comunei Pir în Asociație,

Ținând cont de prevederile art.13 din Statutul „Asociaţiei de dezvoltare intercomunitară pentru servicii în sectorul de apă şi apă uzată din judeţul Satu Mare” care stipulează că „...*Pentru a vota hotărârea de acceptare a noi membri, reprezentanții asociaților în adunarea generală a Asociației au nevoie de un mandat special, prealabil, din partea unităților administrativ – teritoriale pe care le reprezintă, acordat prin hotărâre a consiliului local sau județean, după caz*. ”și luând în considerare prevederile art.16 alin. (2) lit. j) art.20 alin.(3), art.21 alin. (1) din Statutul Asociației,

 Având în vedere Hotărârea Consiliului Local Viile Satu Mare nr. 42/2024 privind asocierea comunei Viile Satu Mare la Asociația de Dezvoltare Intercomunitară pentru servicii în sectorul de apă și apă uzată din județul Satu Mare și Hotărârea Consiliului local Pir nr.35/2023 privind asocierea comunei Pir la Asociația de Dezvoltare Intercomunitară pentru servicii în sectorul de apă și apă uzată din județul Satu Mare, Hotărârea Asociației nr. 6/13.02.2025 privind aprobarea de principiu a aderării comunei Viile Satu Mare și comunei PIR, în calitate de asociați, în Asociația de Dezvoltare Intercomunitară pentru servicii în sectorul de apă și apă uzată din județul Satu Mare

Coroborate cu prevederile art.132 din OUG nr,. 57/2019 privind Codul administrativ cu modificările și completările ulterioare, potrivit cărora ”..... Reprezentarea în asociaţiile de dezvoltare intercomunitară şi la nivelul operatorilor regionali..... Comunele, oraşele şi municipiile sunt reprezentate de drept în adunările generale ale asociaţiilor de dezvoltare intercomunitară şi în adunările generale ale operatorilor regionali şi locali de către primari....”,

În acord prevederile din Codul administrativ aprobat prin OUG nr. 57/2019, cu modificările și completările ulterioare potrivit cărora consiliul local asigură, potrivit competențelor sale și în condițiile legii cadrul necesar pentru furnizarea serviciilor publice de interes local, proiectul de hotărâre se înaintează consiliului local cu propunere de aprobare.

**ȘEF SREVICIU**

**Giurgiu Ovidiu**

 **Compartiment Guvernanță Corporativă**

 **Sângeorzan Radu**